text: кенжемерген қабышұлы әбікеев (1962 жылы туған), әскери қызметкер, теңізші. сахалин әскери-теңіз училищесіне түскен. оны тәмамдап, владивосток қаласының макаров атындағы әскери-теңіз училищесін бітірген. бакуде, астраханда, маңғыстауда әскери қызмет атқарған. балтық теңізі мен тынық мұхит әскери-теңіз флоттарында рангалы капитан болады. 2000 ж. ресейдің санкт-петербург жоғары әскери-теңіз академиясын тәмамдап, кызметке қалдырылып тұрған жерінен қазақстан үкіметінің арнайы шақыруымен елге оралып, ii рангалы капитан шенінде республиканың тұңғыш әскери-теңіз флотының дивизия командирі болып тағайындалады. қазір қазақстан әскери-теңіз флотының бас қолбасшысы, контр-адмирал (2006).